钦定古今图书集成/明伦汇编/宫闱典/第074卷 > 《皇太子生日贺皇帝表》文天祥
## 钦定古今图书集成/明伦汇编/宫闱典/第074卷 > 《皇太子生日贺皇帝表》文天祥

大夏长赢，坤二爻之纪季；千秋似续，震一索之揆初。
瑞彩绿车，欢颜丹扆。恭惟皇帝陛下，德流𦬊水，业茂
萝图。寿富多男，积善必有馀庆；本支百世，命吉在厥
初。生记甲观之瑞，分占乙禖之祚远。臣縻身轸野，戴
目心星。诵亿子之宜君，首歌《周雅》；祝万年之为父，更
续《唐诗》。